**IT Konzultant**

**IPESOFT, s.r.o.**

**Informácie o pracovnom mieste**

* **Miesto práce:** Žilina
* **Ponúkaný plat (brutto):** dohodou
* **Termín nástupu:** asap
* **Druh pracovného pomeru:** plný úväzok

Do nášho tímu hľadáme konzultantov do zaujímavých projektov.

Pracujeme pre významné energetické spoločnosti na Slovensku i v zahraničí.

Sme dodávateľom komplexných IT riešení umožňujúcich našim zákazníkom realizovať ich primárny biznis – obchodovať s energetickými komoditami. Vyvíjame, nasadzujeme a servisujeme riešenia určené na obchodovanie na liberalizovaných trhoch s energiami, na riadenie a optimalizáciu finančných operácií a komplexné riadenie rizík. Na trhu pôsobíme viac ako 20 rokov.

Očakávame záujemcov, ktorí majú skúsenosť s prácou konzultanta, hľadajú uplatnenie a nové výzvy v perspektívnom a dynamickom odvetví.

**Náplň práce:**

* Spolupracuje pri analýze požiadaviek zákazníka a tvorbe návrhu riešenia
* Vykonáva konzultácie pre zákazníka zamerané na podporu procesov prostredníctvom IT produktu a spolupracuje s programátormi
* Vykonáva nastavovanie parametrov a modifikácie produktu
* Podieľa sa na riešení technickej podpory pre zákazníka na diaľku i priamo u zákazníka
* Podporuje obchodné aktivity – zúčastňuje sa na prezentáciách a spolupracuje pri príprave ponúk
* Realizuje školenia používateľov
* Pripravuje a udržiava dokumentáciu produktu

**Požadujeme:**

* vysokoškolské vzdelanie technického alebo ekonomického smeru,
* prax v oblasti IT alebo konzultantskej činnosti,
* znalosť obchodných procesov v energetickom sektore,
* komunikatívne zručnosti a profesionálne vystupovanie na vysokej úrovni,
* aktívny prístup k práci a schopnosť tímovej práce,
* schopnosť udržiavať dobré vzťahy so zákazníkmi a výborné medziľudské zručnosti,
* spoľahlivosť a schopnosť vyriešiť problémy,
* dobrú znalosť anglického jazyka (úroveň B1 – mierne pokročilí),
* základnú znalosť SQL, VBA výhodou,
* ochotu cestovať,
* vodičský preukaz skupiny B.

**Ponúkame:**

* perspektívnu prácu v stabilnej IT spoločnosti,
* flexibilnú pracovnú dobu,
* motivujúce platové ohodnotenie a bonusový systém,
* príjemné a priateľské tímové pracovné prostredie,
* prácu na zaujímavých projektoch pre významných zákazníkov v tuzemsku i zahraničí,
* telefón, notebook,
* jazykové vzdelávanie,
* príspevok na kultúrne/športové podujatia,
* podporu športových aktivít (fitnescentrum, plaváreň, telocvične, beach volejbal).